CELEX: 32021D2277
Language: et
Date: 2021-11-11 00:00:00
Title: Nõukogu otsus (EL) 2021/2277, 11. november 2021, Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli Euroopa Liidu nimel allkirjastamise ja selle ajutise rakendamise kohta

28.12.2021   
               
               
                  ET
               
               
                  Euroopa Liidu Teataja
               
               
                  L 463/1
               
            
         NÕUKOGU OTSUS (EL) 2021/2277,
         11. november 2021,
         Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli Euroopa Liidu nimel allkirjastamise ja selle ajutise rakendamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 43 koostoimes artikli 218 lõikega 5,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Euroopa Liidu ja Cooki saarte valitsuse vaheline säästva kalapüügi partnerlusleping (edaspidi „leping“) (1) sõlmiti nõukogu otsusega (EL) 2017/418 (2) ning see jõustus 10. mail 2017. Lepingut ja selle rakendamise protokolli (edaspidi „praegune protokoll“) kohaldatakse ajutiselt alates 14. oktoobrist 2016 (3).
                  
               
                     (2)
                  
                  
                     Nõukogu andis 7. juulil 2020 Euroopa Komisjonile loa alustada läbirääkimisi lepingu rakendamise uue protokolli (edaspidi „protokoll“) sõlmimiseks Cooki saarte valitsusega.
                  
               
                     (3)
                  
                  
                     Selleks et läbirääkimised lõpule viia, pikendati praeguse protokolli kehtivusaega ühe aasta võrra ning protokoll kaotab kehtivuse 13. novembril 2021 (4).
                  
               
                     (4)
                  
                  
                     Kõnealused läbirääkimised on edukalt lõpule viidud ning protokoll parafeeriti 28. juulil 2021.
                  
               
                     (5)
                  
                  
                     Protokolli eesmärk on võimaldada liidul ja Cooki saarte valitsusel jätkata koostööd, et edendada säästvat kalanduspoliitikat ja kalavarude vastutustundlikku kasutamist Cooki saarte püügivetes, kooskõlas liidu õiguses tunnustatud mere bioloogiliste ressursside kaitse eesmärgiga, ning võimaldada liidu laevadel neis vetes kala püüda.
                  
               
                     (6)
                  
                  
                     Pidades silmas liidu püügitegevuse majanduslikku tähtsust Cooki saarte püügipiirkonnas ja vajadust vältida püügitegevuse katkemist praeguse protokolli kehtivusaja lõppemise tõttu, peaks protokoll jõustuma võimalikult kiiresti.
                  
               
                     (7)
                  
                  
                     Seetõttu tuleks protokoll allkirjastada ning seda kohaldada ajutiselt alates selle allakirjutamise kuupäevast kuni selle jõustumiseks vajalike menetluste lõpuleviimiseni.
                  
               
                     (8)
                  
                  
                     Vastavalt Euroopa Parlamendi ja nõukogu määruse (EL) 2018/1725 (5) artiklile 42 on konsulteeritud Euroopa Andmekaitseinspektoriga, kes esitas oma arvamuse 3. novembril 2021,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Cooki saarte valitsuse vahelise säästva kalapüügi partnerluslepingu rakendamise protokolli (6) (edaspidi „protokoll“) liidu nimel allkirjastamiseks antakse luba, eeldusel et nimetatud protokoll sõlmitakse.
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu nimel alla kirjutama.
         
         
            Artikkel 3
            Protokolli kohaldatakse ajutiselt alates selle allakirjutamise kuupäevast (7) kuni selle jõustumiseks vajalike menetluste lõpuleviimiseni.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 11. november 2021
            
               
                  Nõukogu nimel
               
               
                  eesistuja
               
               Z. POČIVALŠEK
            
         
         
            (1)  ELT L 131, 20.5.2016, lk 3.
         
            (2)  Nõukogu 28. veebruari 2017. aasta otsus (EL) 2017/418 Euroopa Liidu ja Cooki saarte valitsuse vahelise säästva kalapüügi partnerluslepingu ja selle rakendamise protokolli Euroopa Liidu nimel allkirjastamise ja nende ajutise kohaldamise kohta (ELT L 64, 10.3.2017, lk 1).
         
            (3)  ELT L 289, 25.10.2016, lk 1.
         
            (4)  ELT L 395, 25.11.2020, lk 1.
         
            (5)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).
         
            (6)  Vt käesoleva Euroopa Liidu Teataja lk 3.
         
            (7)  Nõukogu peasekretariaat avaldab protokolli ajutise kohaldamise alguskuupäeva Euroopa Liidu Teatajas.